ඇල්පිටිය, පිටුවල පහළවාදී වත්ත, දෙකේ කුණුව ප්‍රදේශයේ ලඳු කැලෑවක තිබී පුද්ගලයෙකුගේ ශරීර කොටස් කිහිපයක් ඊයේ (08) රාත්‍රියේ ඇල්පිටිය පොලිසිය විසින් සොයාගෙන තිබෙනවා.ලද තොරතුරකට අනුව සිදුකළ විමර්ශනයක දී මෙම ශරීර කොටස් සොයාගෙන ඇති අතර ඒ අසල තිබී ඇඳුම් කැබලි කිහිපයක් ද සොයා ගැනීමට පොලිසියට හැකිව ඇති බවයි වාර්තා වන්නේ.මෙම අස්ථි කොටස් සොයාගත් ස්ථානය ඊයේ රාත්‍රියේ ම මහේස්ත්‍රාත්වරයා පරීක්ෂාවට ලක්කර ඇති අතර වැඩිදුර පරික්ෂණ සඳහා අදාල ශරීර කොටස් ඇල්පිටිය රෝහල වෙත යොමුකර තිබෙනවා.සිද්ධිය සම්බන්ධයෙන් පොලිසිය වැඩිදුර විමර්ශන පවත්වනු ලබනවා.